Fabians fon Aderkass

Fabians fon Aderkass (, dzimis pirms 1602. gada, miris 1683. gadā) bija vācbaltiešu izcelsmes Zviedrijas armijas ģenerālmajors un Ķirbižu-Bīsteru muižas (Kürbis oder Wittersbeck mit Bisterwolde) īpašnieks. Piedalījās cīņās Poļu-zviedru kara (1600—1629) un Otrā Ziemeļu kara laikā.

 Dzīvesgājums — 
Dzimis 1602. gadā mirušā Bīsteru muižnieka un Polijas-Lietuvas armijas majora (Rittmeister) Jirgena fon Aderkaša (Jürgen von Aderkas a. Bisterwolde) ģimenē.geni.com Poļu-zviedru karu laikā dienēja 1624. gadā saformētajā Vidzemes kirasieru pulkā, vēlāk piedalījās karaļa Gustava II Ādolfa karagājienos Eiropā.

Otrā Ziemeļu kara laikā komandēja Vidzemes kavalērijas pulku (), kas veiksmīgi piedalījās kaujās pret krievu karaspēku Vidzemē (1656-1658), par ko viņam tika piešķirta ģenerālmajora pakāpe. 1659. gada martā 1500 karavīru lielas kavalērijas vienības vadībā Kurzemē sakāva E. Korfa vadītos lietuviešu un kurzemnieku spēkus. Vajādami pretinieku, ieņēma Aizputi. Šis zaudējums lika kurzemnieku karaspēka komandierim pulvedim Švarchofam apvienot spēkus ar Aklā Valentīna nemierniekiem, un kopā viņiem Tukuma apkaimē izdevās sakaut Aderkasa karaspēku.

Pēdējo mūža daļu Aderkass pavadīja Igaunijā, kur miris un apglabāts Tallinas Nikolaja baznīcā (Nigulistes baznīcā).

 Atsauces 

 Skatīt arī 
 fon Aderkaši

Kategorija:1600. gados dzimušie
Kategorija:1683. gadā mirušie
Kategorija:Vācbaltieši
Kategorija:Limbažu novadā dzimušie
Kategorija:Zviedru Vidzemes cilvēki